2016 Mesto Námestovo Strana 1

**N á v r h**

**Všeobecne záväzné nariadenie**

**Mesta Námestovo č. 3/2016**

**o  nakladaní s komunálnymi odpadmi a s drobnými stavebnými odpadmi na území mesta Námestovo**

zo dňa 15. 6. 2016

sa mení a dopĺňa nasledovne

Mestské zastupiteľstvo v Námestove na základe § 4 ods. 1 a ods. 3 písm. a) v spojení s § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa zákona č. 79/2015 Z .z. o odpadoch a o zmene a doplnení niektorých zákonov túto zmenu :

**1. Upravuje sa znenie § 7 bod „6“ nasledovne:**

**§ 7**

**Nakladanie so zmesovým komunálnym odpadom**

**6.** Kontajner o objeme 1 100 litrov v rekreačných oblastiach – *22 vývozov/rok.* Pôvodcovia zmesového komunálneho odpadu majú náklady za nakladanie so zmesovým komunálnym odpadom zahrnuté v poplatku za nakladanie s komunálnymi odpadmi a s drobnými stavebnými odpadmi. V danom poplatku sú zahrnuté aj náklady na zaobstaranie zbernej nádoby na zber zmesového komunálneho odpadu alebo iný spôsob úhrady.

**2. *V § 6 sa za odsek 7 dopĺňa nový odsek 7a, 7b, a 7c ktoré znejú nasledovne :***

**7a*.*** *Právnická osoba alebo podnikateľ, ktorá má prevádzku v k.ú. Námestovo a v k.ú. Slanica, je povinná ukladať zmesový komunálny odpad do nádob, ktoré sú mestom pridelené k miestu jej prevádzky. Nesmie ukladať komunálny odpad a veľkoobjemový odpad do nádob pridelených mestom pre bytové domy a rodinné domy.*

**7b.** *Zodpovednosť za zberné nádoby na komunálny odpad a nádoby na triedený odpad, ktoré sú vo vlastníctve/nájme prevádzkovateľov prevádzok – právnických osôb alebo podnikateľov nesie majiteľ budovy, v ktorej sídlia prevádzkovatelia jednotlivých zariadení.*

**7c.** *Odpad vzniknutý z činností prevádzok ( iný ako zmesový komunálny odpad )sa musí zbierať oddelene, evidovať oddelene a zabezpečiť jeho odvoz a likvidáciu zvozcom, s ktorým majiteľ prevádzky uzatvorí zmluvu.*

2016 Mesto Námestovo Strana 2

**§ 26**

**Záverečné ustanovenia**

*Doplnok č. 1 tohto nariadenia bol schválený Mestským zastupiteľstvom uznesením*

*č. /2016 v Námestove dňa 30. 11. 2016 a účinnosť nadobúda 15 dňom od zverejnenia na úradnej tabuli.“*

 **Ing. Ján K a d e r a**

 **primátor mesta**

Zverejnené na úradnej tabuli

mesta dňa: 14. 11. 2016